**ระเบียบการแข่งขันกรีฑา**

**การแข่งขันกีฬาอาวุโสแห่งชาติ ครั้งที่ 2 "รมย์บุรีเกมส์"**

**ณ จังหวัดบุรีรัมย์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.สมาคมกรีฑาผู้สูงอายุไทย**

นายกสมาคม ผศ.เพิ่มศักดิ์ สุริยจันทร์

 อุปนายกฯ ปฏิบัติหน้าที่แทนนายกสมาคม

เลขาธิการสมาคม นางเฉลียวศรี ฉิมวงศ์

สถานที่ติดต่อ ราชมังคลากีฬาสถาน โซน E 6 การกีฬาแห่งประเทศไทย

 เลขที่ 286 หัวหมาก บางกะปิ กทม. 10240

 โทรศัพท์/โทรสาร 02-369-2565

**2. คณะกรรมการจัดการแข่งขัน**

 ประธานฝ่ายกรีฑาของจังหวัดเจ้าภาพ ประธานกรรมการ

 ผู้แทนสมาคมกรีฑาผู้สูงอายุไทย รองประธานกรรมการ

 ผู้แทนคณะกรรมการกีฬาจังหวัดเจ้าภาพ กรรมการ

 ผู้แทนสมาคมกีฬาแห่งจังหวัดเจ้าภาพ กรรมการ

 บุคคลที่จังหวัดเจ้าภาพแต่งตั้ง กรรมการและเลขานุการ

 ผู้แทนการกีฬาแห่งประเทศไทย กรรมการและผู้ช่วยเลขานุการ

**3. คณะกรรมการพิจารณาการประท้วง**

 3.1 คณะกรรมการพิจารณาการประท้วงคุณสมบัตินักกีฬา ประกอบด้วย

 ผู้อำนวยการฝ่ายพัฒนากีฬาเป็นเลิศ กกท. ประธานกรรมการ

 นายกสมาคมกีฬาแห่งจังหวัดเจ้าภาพ กรรมการ

 ผู้แทนสมาคมกรีฑาผู้สูงอายุไทย กรรมการ

 ผู้แทนกองนิติกร กรรมการ

 ผู้อำนวยการกองแข่งขันกีฬาเป็นเลิศ กรรมการและเลขานุการ

 หัวหน้างานแข่งขันและทะเบียนกีฬาระดับชาติ กรรมการและผู้ช่วยเลขานุการ

 3.2 คณะกรรมการพิจารณาการประท้วงเทคนิค ประกอบด้วย

 ผู้แทนสมาคมกรีฑาผู้สูงอายุไทย ประธานกรรมการ

เลขาธิการคณะกรรมการจัดการแข่งขันกรีฑา กรรมการ

ผู้แทนการกีฬาแห่งประเทศไทย กรรมการ

ประธานกรรมการผู้ตัดสินกรีฑา กรรมการ

ผู้จัดการทีมทุกทีม(ยกเว้นทีมคู่กรณี) กรรมการ

บุคคลที่จังหวัดเจ้าภาพแต่งตั้ง กรรมการและเลขานุการ

**4.ข้อบังคับและกติกาการแข่งขัน**

4.1 ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้บางกรณีโดยอนุโลม

4.2 ให้ใช้กติการวมทั้งระเบียบการแข่งขันของสมาคมกรีฑาผู้สูงอายุไทยและระเบียบการแข่งขันของสหพันธ์กรีฑาผู้สูงอายุแห่งเอเชีย โดยอนุโลม

 4.3 ในกรณีที่เกิดปัญหาในการปฏิบัติตามข้อบังคับฯ ระเบียบ หรือกติกาการแข่งขัน ให้ผู้แทนสมาคมกรีฑาผู้สูงอายุไทยที่รับมอบหมายเป็นผู้วินิจฉัย คำวินิจฉัยตัดสินของผู้แทนสมาคมกรีฑาผู้สูงอายุไทยถือเป็นที่สุด

**5. คุณสมบัติของผู้เข้าร่วมการแข่งขัน**

5.1 นักกีฬาที่เข้าแข่งขันต้องมีอายุ ไม่น้อยกว่า 35 ปีบริบูรณ์ ในปีแข่งขันกีฬาอาวุโสแห่งชาติประจำปีนั้น โดยการนับตามปี พ.ศ. (พ.ศ.2527)

5.2 นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**5.3 นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขันมายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

**6. การสมัครเข้าแข่งขัน**

 **ระดับรวมภาค**

6.1 ให้แต่ละจังหวัดส่งนักกีฬาเข้าร่วมการแข่งขัน ชาย-หญิง ไม่จำกัดจำนวน

6.2 นักกีฬาหนึ่งคนสามารถสมัครเข้าร่วมการแข่งขันประเภทบุคคลและประเภททีมวิ่งผลัดได้ไม่จำกัดรายการ แต่จะต้องสมัครเข้าร่วมการแข่งขันในระบบตามที่ กกท. กำหนด

 6.3 ประเภททีมวิ่งผลัดของกลุ่มอายุใดก็ตาม อาจให้นักกีฬาที่มีอายุมากกว่าอายุรุ่นที่กำหนดเข้าร่วมทีมแข่งขันในกลุ่มที่มีอายุน้อยกว่าได้และเป็นการลงทำการแข่งขันในกลุ่มของผู้มีอายุน้อยนั้น

**ระดับชาติ**

 6.5 นักกีฬาที่ผ่านการคัดเลือก รวมทั้งสิ้น 525 คน

6.6 ในแต่ละจังหวัดให้มีอัตราส่วน ผู้จัดการทีมหรือผู้ฝึกสอน 1 คน ต่อ นักกีฬา 10 คน

**7. รายการแข่งขัน**

|  |  |  |  |
| --- | --- | --- | --- |
| **ลำดับ** | **รายการ** | **กลุ่มอายุ หญิง** | **กลุ่มอายุ ชาย** |
| 1 | วิ่ง 100 เมตร | ทุกกลุ่มอายุ | ทุกกลุ่มอายุ |
| 2 | วิ่ง 200 เมตร | ทุกกลุ่มอายุ | ทุกกลุ่มอายุ |
| 3 | วิ่ง 400 เมตร | ทุกกลุ่มอายุ | ทุกกลุ่มอายุ |
| 4 | วิ่ง 800 เมตร | ทุกกลุ่มอายุ | ทุกกลุ่มอายุ |
| 5 | วิ่ง 1,500 เมตร | ทุกกลุ่มอายุ | ทุกกลุ่มอายุ |
| 6 | เดิน 5,000 เมตร | ทุกกลุ่มอายุ | ทุกกลุ่มอายุ |
| 7 | วิ่งข้ามรั้ว 80 เมตร | 40-44,45-49,50-54,55-59และ 60-64 | - |
| 8 | วิ่งข้ามรั้ว 100 เมตร | 35-39 | 50-54 ,55-59,60-64 ,65-69 |
| 9 | วิ่งข้ามรั้ว 110 เมตร | - | 35-39 ,40-44,45-49 |
| 10 | กระโดดสูง | ทุกกลุ่มอายุ | ทุกกลุ่มอายุ |
| 11 | กระโดดไกล | ทุกกลุ่มอายุ | ทุกกลุ่มอายุ |
| 12 | เขย่งก้าวกระโดด | ทุกกลุ่มอายุ | ทุกกลุ่มอายุ |
| 13 | พุ่งแหลน | ทุกกลุ่มอายุ | ทุกกลุ่มอายุ |
| 14 | ทุ่มน้ำหนัก | ทุกกลุ่มอายุ | ทุกกลุ่มอายุ |
| 15 | ขว้างจักร | ทุกกลุ่มอายุ | ทุกกลุ่มอายุ |
| 16 | กระโดดค้ำ | - | ทุกกลุ่มอายุ |
| 17 | ขว้างค้อน | - | ทุกกลุ่มอายุ |
| 18 | วิ่งผลัด 4 x 100 เมตร | ทุกกลุ่มอายุ | ทุกกลุ่มอายุ |
| 19 | วิ่งผลัด 4 x 400 เมตร | ทุกกลุ่มอายุ | ทุกกลุ่มอายุ |

**8.กลุ่มอายุ และ วัน เดือน ปีเกิด ผู้สมัคร**

|  |  |  |  |
| --- | --- | --- | --- |
| **กลุ่มอายุ** | **ชาย** | **หญิง** | **เกิดระหว่างปี พ.ศ.** |
| 35 - 39 |  |  | 2522-2526 |
| 40 - 44 |  |  | 2517-2521 |
| 45 - 49 |  |  | 2512-2516 |
| 50 - 54 |  |  | 2507-2511 |
| 55 - 59 |  |  | 2502-2506 |
| 60 - 64 |  |  | 2497-2401 |
| 65 - 69 |  |  | 2492-2496 |
| 70 - 74 |  |  | 2487-2491 |
| 75 - 79 |  |  | 2482-2486 |
| 80 - 84 |  |  | 2477-2481 |
| 85 - 89 |  |  | 2472-2476 |
| 90 - 94 |  |  | 2467-2471 |
| 95 - 99 |  |  | 2462-2466 |
| 100 -104 |  |  | 2457-2461 |

**9. อุปกรณ์ ทุ่ม พุ่ง ขว้าง**

|  |  |  |  |  |  |
| --- | --- | --- | --- | --- | --- |
| **เพศ** | **กลุ่มอายุ ปี** | **ลูกทุ่มน้ำหนัก** | **จักร** | **แหลน** | **ค้อน** |
| **หญิง** | 35 – 49 | 4.00 กิโลกรัม | 1.00 กิโลกรัม | 600 กรัม | - |
|  | 50 – 59 | 3.00 กิโลกรัม | 1.00 กิโลกรัม | 500 กรัม | - |
|  | 60 - 74 | 3.00 กิโลกรัม | 1.00 กิโลกรัม | 300 กรัม | - |
|  | 75 ขึ้นไป | 2.00 กิโลกรัม | 0.75 กิโลกรัม | 200 กรัม | - |
| **ชาย** | 40 – 49 | 7.26 กิโลกรัม | 2.00 กิโลกรัม | 800 กรัม | 7.26 กิโลกรัม |
|  | 50 – 59 | 6.00 กิโลกรัม | 1.50 กิโลกรัม | 700 กรัม | 5.00 กิโลกรัม |
|  | 60 – 69 | 5.00 กิโลกรัม | 1.00 กิโลกรัม | 600 กรัม | 4.00 กิโลกรัม |
|  | 70 – 79 | 4.00 กิโลกรัม | 1.00 กิโลกรัม | 500 กรัม | 4.00 กิโลกรัม |
|  | 80 ขึ้นไป | 3.00 กิโลกรัม | 1.00 กิโลกรัม | 400 กรัม | 3.00 กิโลกรัม |

### 10. การวางระยะรั้ว

|  |  |  |  |  |  |  |  |
| --- | --- | --- | --- | --- | --- | --- | --- |
| **วิ่งข้ามรั้ว** | **กลุ่มอายุ****(ปี)** | **ระยะทาง****แข่งขัน** | **ความสูง****ซม.** | **ระยะระหว่างรั้ว****เมตร** | **เส้นเริ่ม –รั้วแรก****(เมตร)** | **รั้วสุดท้าย – เส้นชัย****(เมตร)** | **จำนวนรั้ว****(ตัว)** |
| ชาย | 35 - 49 | 110 ม. | 0.991 | 9.14 ม. | 13.72 ม. | 14.02 ม. | 10 |
| 50 – 59 | 100 ม. | 0.914 | 8.50 ม. | 13.00 ม. | 10.50 ม. | 10 |
| 60 - 64 | 100 ม. | 0.840 | 8.00 ม. | 12.00 ม. | 16.00 ม. | 10 |
| หญิง | 35-39 | 100 ม. | 0.840 | 8.50 ม. | 13.00 ม. | 10.50 ม. | 10 |
| 40 - 49 | 80 ม. | 0.762 | 8.00 ม. | 12.00 ม. | 12.00 ม. | 8 |
| 50 – 54 | 80 ม. | 0.762 | 7.00 ม. | 12.00 ม. | 19.00 ม. | 8 |
| 60 ปีขึ้นไป | 80 ม. | 0.686 | 7.00 ม. | 12.00 ม. | 19.00 ม. | 8 |

**11.ระยะของกระดานเริ่มเขย่งก้าวกระโดด**

|  |  |  |
| --- | --- | --- |
| **เพศ** | **กลุ่มอายุ ปี** | **กระดานเริ่มห่างจากบ่อทราย / เมตร** |
| **หญิง** | 35-49 ปี | 7-11 เมตร |
|  | 50 ปีขึ้นไป | 3-7 เมตร |
| **ชาย** | 40 – 49 ปี | 7-11 เมตร |
|  | 50 – 59 ปี | 5-9 เมตร |
|  | 60 ขึ้นไป | 4-7 เมตร |

**12. การแข่งขัน**

12.1 การคัดเลือกระดับรวมภาค ให้ทำการคัดเลือกนักกีฬาให้ได้นักกีฬาไปแข่งขันระดับชาติ ดังนี้

12.1.1 ประเภทลู่ (ทุกประเภท และทุกรุ่นอายุ) ไม่เกิน 16 คน

12.1.2 ประเภททีมวิ่งผลัด (ทุกประเภท และทุกรุ่นอายุ) ไม่เกิน 16 ทีม

12.1.3 ประเภทลาน (ทุกประเภท และทุกรุ่นอายุ) ไม่เกิน 16 คน

12.1.4 ประเภทเดิน 5,000 เมตร (ทุกรุ่นอายุ) ไม่เกิน 16 คน

12.2 การแข่งขันระดับชาติ

12.2.1 การแข่งขันประเภทลู่สำหรับการแข่งขันทุกรายการ ถ้ามีนักกีฬาเข้าร่วมการแข่งขัน มากกว่า 8 คน ให้ทำการแข่งขันรอบคัดเลือกให้เหลือจำนวน 8 คน เข้าไปทำการแข่งขันในรอบชิงชนะเลิศต่อไป แต่หากนักกีฬามีจำนวนไม่เกิน 8 คน ก็ให้ทำการแข่งขันรอบชิงชนะเลิศตามกำหนดการแข่งขันโดยไม่มีรอบคัดเลือก

12.2.2การแข่งขันประเภทลาน หากมีผู้เข้าร่วมการแข่งขันรายการใดมีจำนวนไม่เกิน 8 คน ให้ทำการแข่งขันแบบประลองเพื่อหาตำแหน่งชนะเลิศคนละ 6 ครั้ง และหากมีผู้เข้าการแข่งขัน มากกว่า 8 คน ให้ทำการแข่งขันแบบประลองคนละ 3 ครั้ง แล้วคัดผู้มีสถิติดีที่สุดให้เหลือ 8 คน ไปทำการแข่งขันรอบชิงชนะเลิศอีกคนละ 3 ครั้ง เพื่อหาผู้ชนะในตำแหน่งต่างๆ ต่อไป

12.2.3 การแข่งขันประเภทลู่ และประเภทลาน ในรอบรองชนะเลิศหากมีนักกีฬาไม่ถึง 4 คน/ทีม ให้จัดการแข่งขันได้ แต่ให้นับเหรียญรางวัล ดังนี้

 - ทำการแข่งขัน 3 คน/ทีม ให้รับรางวัลเหรียญชุบทอง และเหรียญชุบเงิน

 - ทำการแข่งขัน 2 คน/ทีม ให้รับรางวัลเหรียญชุบทอง

 - ทำการแข่งขัน 1 คน/ทีม ไม่ได้รับรางวัล แต่ให้บันทึกสถิติ

**13. การแต่งกายของนักกีฬา**
13.1 ให้นักกีฬาแต่งกายให้สุภาพเรียบร้อย ตามข้อบัญญัติของสมาคมกรีฑาผู้สูงอายุไทย
13.2 นักกีฬาทีมแข่งขันหนึ่ง มีชุดแข่งขันได้ไม่เกิน 2 ชุด
13.3 ชุดแข่งขันทีมวิ่งผลัด ต้องใช้ชุดและสีเดียวกัน
13.4 หมายเลขประจำตัวนักกีฬา (เบอร์แข่งขัน) ที่คณะกรรมการจัดการแข่งขันจัดให้ ต้องติดเต็มแผ่น

 รวมทั้งส่วนที่มีโฆษณา ห้ามพับส่วนใดส่วนหนึ่ง มิฉะนั้น ถือว่าผิดกติกาการแข่งขัน

**14. มารยาทของนักกีฬาและเจ้าหน้าที่ทีม (ผู้จัดการทีม และผู้ฝึกสอน)**

นักกีฬาและเจ้าหน้าที่ทีมต้องประพฤติตนให้เหมาะสมกับความเป็นนักกีฬาที่ดีและต้องปฏิบัติตามกติกา

การแข่งขันทุกประการ หากมีการประพฤติตนไม่เหมาะสม (ทั้งในและนอกสนามแข่งขัน) หรือละเมิดต่อกติกาการแข่งขันจะถูกพิจารณาโทษตามควรแก่กรณี

**15. การประท้วง**

 15.1 การประท้วงคุณสมบัติของนักกีฬาหัวหน้าคณะนักกีฬาจังหวัดเป็นผู้ยื่นประท้วงเป็นลายลักษณ์อักษร พร้อมเอกสารหลักฐานต่อประธานกรรมการพิจารณาการประท้วงคุณสมบัติของนักกีฬา และวางเงินประกันการประท้วง เป็นเงิน 5,000 บาท (ห้าพันบาทถ้วน)

15.2 การประท้วงทางเทคนิค ให้ผู้จัดการทีมลงนามหนังสือยื่นประท้วงเป็นลายลักษณ์อักษร โดยการประท้วงให้กระทำภายใน 30 นาที หลังจากการประกาศผลการแข่งขันรายการนั้นอย่างเป็นทางการ การประท้วงให้ยื่นต่อประธานคณะกรรมการพิจารณาการประท้วง พร้อมเงินประกันจำนวน 1,000 บาท (หนึ่งพันบาทถ้วน) และหากคำประท้วงไม่เป็นผล ให้ริบเงินประกันดังกล่าว ตกเป็นทุนสำหรับส่งเสริมการกีฬาของเจ้าภาพจัดการแข่งขันกีฬาอาวุโสแห่งชาติ

**16. บทลงโทษ**

ในการแข่งขัน หากนักกีฬาไม่มาทำการแข่งขัน หรือ นักกีฬาที่ไม่มีชื่ออยู่ในบัญชีรายชื่อการกีฬาแห่งประเทศไทย

มาทำการแข่งขัน หรือ ผู้ฝึกสอนไม่มาปฏิบัติหน้าที่ โดยไม่มีเหตุอันสมควรจะถูกพิจารณาโทษตัดสิทธิ์ในการแข่งขันในปีนั้นและปีต่อไป

**17. โลโก้สำหรับนักกีฬาและเจ้าหน้าที่ ที่ลงทำการแข่งขัน**

 **1.** สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

3. ไม่อนุญาตให้ติดธงชาติลงทำการแข่งขัน

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณี

**18. รางวัลการแข่งขัน**

รางวัลที่ 1 เหรียญชุบทอง และประกาศนียบัตร
รางวัลที่ 2 เหรียญชุบเงิน และประกาศนียบัตร
รางวัลที่ 3 เหรียญชุบทองแดง และประกาศนียบัตร

รางวัลนักกีฬาดีเดนประเภทชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนประเภทชาย/หญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

**19. จำนวนเหรียญที่ใช้ในการแข่งขัน**

1. เหรียญชุบทอง จำนวน 713 เหรียญ ประกาศนียบัตร จำนวน 713 ใบ
2. เหรียญชุบเงิน จำนวน 713 เหรียญ ประกาศนียบัตร จำนวน 713 ใบ
3. เหรียญชุบทองแดง จำนวน 713 เหรียญ ประกาศนียบัตร จำนวน 713 ใบ

**20. การประชุมผู้จัดการทีม**

 1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยง และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางชนิดกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อผู้จัดการทีมและผู้ฝึกสอนจะต้องทําหนังสือถึงการกีฬา แห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**21. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

 **หลักเกณฑ์การพิจารณานักกีฬาดีเด่น**

 1. เป็นนักกีฬาที่ชนะเลิศในการแข่งขันแต่ละรายการ

 2. เป็นนักกีฬาที่มีทักษะและเทคนิคการเล่นที่สูง

 3. เป็นนักกีฬาที่มีมารยาทและมีน้ำใจเป็นนักกีฬา

 4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

 5. อื่น ๆ ตามมติข้อตกลงในที่ประชุมของกรรมการผู้ตัดสิน

 **หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ในฐานะ ผู้ฝึกสอนในชนิดกีฬานั้นๆ เท่านั้น

 2. ผู้ฝึกสอนดีเด่น ต้องเป็นผู้ที่มีมารยาทดี และมีนักกีฬาได้รับเหรียญรางวัลเหรียญทองมากที่สุด ถ้าเหรียญทองเท่ากันให้พิจารณาเหรียญเงินและเหรียญทองแดงตามลำดับ

 3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

 4. อื่น ๆ ตามมติข้อตกลงในที่ประชุมของกรรมการผู้ตัดสิน

**22. การยืนยันรายชื่อนักกีฬาและการรายงานตัว**

22.1 การยืนยันรายชื่อนักกีฬา (Final Confirmation) ให้แจ้งยืนยันรายชื่อนักกีฬาก่อนเวลา 10.00 น.
ล่วงหน้าในวันก่อนทำการแข่งขัน 1 วัน หรือตามที่คณะกรรมการจัดการแข่งขันกำหนด

22.2 การรายงานตัวของนักกีฬาต่อฝ่ายทะเบียนก่อนการแข่งขัน ณ ที่รายงานตัว ดังนี้

- กระโดดค้ำ 75 นาที ก่อนการแข่งขัน

- ประเภทลานอื่นๆ 40 นาที ก่อนการแข่งขัน

- ประเภทลู่ 30 นาที ก่อนการแข่งขัน

- ประเภทเดิน 30 นาที ก่อนการแข่งขัน

- ประเภทวิ่งผลัด ให้ส่งรายชื่อนักกีฬา 4 คนสุดท้ายตามลำดับไม้ ให้ฝ่ายรายงานตัวก่อนการแข่งขันไม่น้อยกว่า 3 ชั่วโมง

22.3 ในกรณีนักกีฬาเข้าแข่งขันหลายประเภท/รายการในเวลาเดียวกัน ให้ผู้จัดการทีมหรือผู้ฝึกสอน มารายงานตัวแทนนักกีฬาผู้นั้น มิฉะนั้น จะถือว่าสละสิทธิ์

22.4 ให้นักกีฬารับผิดชอบตัวเองและลงแข่งขันให้ทันเวลาตามประเภท/รายการการแข่งขันและถูกต้องตามกติกาของประเภทนั้นๆ หากไม่ทันเวลาหรือไม่ถูกต้องตามกติกาถือว่าหมดสิทธิ์ และหากผู้ตัดสินตรวจพบว่า นักกีฬา ผู้นั้นไม่ได้ลงแข่งขันหลายประเภทในเวลาเดียวกันจริง ให้ถือว่าการรายงานตัวนั้นเป็นเท็จ จะต้องถูกตัดสิทธิ์

22.5 นักกีฬาที่มีชื่อแข่งขันประเภทใดประเภทหนึ่งแล้ว ไม่มารายงานตัวเข้าร่วมการแข่งขัน และไม่มีเหตุผลแสดงเป็นลายลักษณ์อักษรที่เชื่อถือได้ นักกีฬาผู้นั้นจะถูกตัดสิทธิ์การแข่งขันประเภท/รายการอื่นๆที่เหลืออยู่ ทุกประเภท/รายการ

**23. พิธีการมอบเหรียญรางวัล**

 1. ให้นักกีฬาผู้ที่ได้รับรางวัลการแข่งขันเป็นผู้รับรางวัลด้วยตนเอง และแต่งกายด้วยชุดแข่งขัน หรือแต่งกายด้วยชุดวอร์มทั้งชุด ซึ่งเป็นแบบชุดวอร์มของจังหวัดที่นักกีฬาสังกัด และการแต่งกายของนักกีฬาให้เป็นไปตามระเบียบฯ

 2. พิธีเชิญธงฉลองเหรียญรางวัลให้ใช้เพลง “วันแห่งชัยชนะ” ของ การกีฬาแห่งประเทศไทย เท่านั้น

**24. จำนวนผู้ตัดสิน**

1. ผู้แทนสมาคม จำนวน 1 คน
2. วิทยากร จำนวน 2 คน
3. ผู้ตัดสิน จำนวน 35 คน
4. ผู้ช่วยผู้ตัดสิน จำนวน 180 คน (จังหวัดเจ้าภาพ)

**25. กำหนดการแข่งขัน**

**กำหนดการแข่งขันกรีฑา**
**การแข่งขันกีฬาอาวุโสแห่งชาติ ครั้งที่ 2 "รมย์บุรีเกมส์"**

**ณ จังหวัดบุรีรัมย์**

\*\*\*\*\*\*\*\*\*\*\*\*\*\*\*

**วันที่ 1 มิถุนายน 2562 -** อบรมเจ้าหน้าที่จัดการแข่งขัน

**วันที่ 2 มิถุนายน 2562** - ประชุมผู้จัดการทีม
**วันที่ 3 มิถุนายน 2562** - แข่งขันประเภท ลู่- ลาน -เดิน
**วันที่ 4 มิถุนายน 2562** - แข่งขันประเภท ลู่- ลาน -เดิน
**วันที่ 5 มิถุนายน 2562** - แข่งขันประเภท ลู่- ลาน -เดิน
**วันที่ 6 มิถุนายน 2562** - แข่งขันประเภท ลู่- ลาน -เดิน
**วันที่ 7 มิถุนายน 2562** - แข่งขันประเภท ลู่- ลาน –เดิน

**(วันที่ 7 มิถุนายน 2562 ให้จัดการแข่งขันฯ ให้แล้วเสร็จไม่เกิน เวลา 12**.**00 น.**)

**หมายเหตุ กำหนดการแข่งขันสามารถเปลี่ยนแปลงได้ตามความเหมาะสม**